U-I-186/10
Natisni
Opravilna št.:
U-I-186/10
Datum odločitve:
23. 9. 2010
ECLI:
ECLI:SI:USRS:2010:U.I.186.10
Akt:
Odlok o prostorskem redu Občine Braslovče (Uradni list RS, št. 16/08)
Izrek:
Pobuda za začetek postopka za oceno ustavnosti in zakonitosti Odloka o prostorskem redu Občine Braslovče (Uradni list RS, št. 16/08), kolikor ureja merila in pogoje za gradnjo objektov na območju predvidenih občinskih lokacijskih načrtov, se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Marko Strnad, Braslovče
Datum vloge:
11. 8. 2010
Vrsta odločitve:
sklep
Vrsta rešitve:
zavrženje
Dokument:
US29224
Dokument v PDF obliki:
U-I-186-10.pdf
130 KB
Prenesite datoteko
U-I-186/10-4
23. 9. 2010
SKLEP
Ustavno sodišče je v postopku za preizkus pobude Marka Strnada, Braslovče, ki ga zastopa Boštjan Verstovšek, odvetnik v Celju, na seji 23. septembra 2010
sklenilo:
Pobuda za začetek postopka za oceno ustavnosti in zakonitosti Odloka o prostorskem redu Občine Braslovče (Uradni list RS, št. 16/08), kolikor ureja merila in pogoje za gradnjo objektov na območju predvidenih občinskih lokacijskih načrtov, se zavrže.
Obrazložitev
1. Pobudnik izpodbija Odlok o prostorskem redu Občine Braslovče, kolikor ureja merila in pogoje za gradnjo objektov na območju predvidenih občinskih lokacijskih načrtov (v nadaljevanju Odlok). Zatrjuje, da je v neskladju z 2. členom Ustave. Navaja, da je na zemljišču s parc. št. 273/2, k. o. Braslovče, brez gradbenega dovoljenja zgradil stanovanjski objekt in da je pristojni inšpektor odredil odstranitev tega objekta. Pobudnik naj bi že začel postopek za pridobitev gradbenega dovoljenja, hkrati pa naj bi se z Občino Braslovče dogovarjal, da bi ta posebej za njegovo zemljišče sprejela izvedbeni prostorski akt, na podlagi katerega bi lahko upravni organ izdal gradbeno dovoljenje. Pobudnik še navaja, da se ne strinja s stališčem Občine, da dovozna cesta do njegovega objekta v izvedbenem prostorskem aktu ne more biti načrtovana po poplavnem zemljišču, in zatrjuje, da ravno izpodbijani del Odloka onemogoča sprejetje izvedbenega prostorskega akta z dovozno cesto po navedenem zemljišču.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Pobudnik navaja, da o njegovi vlogi za izdajo gradbenega dovoljenja še ni odločeno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08, in OdlUS XVII, 2). Iz razlogov, navedenih v citiranem sklepu, pobudnik ne izkazuje pravnega interesa za oceno ustavnosti in zakonitosti izpodbijanega predpisa. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07 in 54/10) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik